
Ministru kabineta sēdes protokollēmums

Rīkojuma projekts "Par Zāļu valsts aģentūras 2023. gada budžeta apstiprināšanu"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Konceptuāli atbalstīt, ka Veselības ministrijas pārraudzībā esošās budžeta nefinansētas iestādes – Zāļu valsts aģentūras neizmantotais 2022. gada maksas pakalpojumu līdzekļu atlikums uz 2023. gada 1. janvāri 154 604 euro apmērā pārskaita uz valsts budžeta programmu 97.00.00 “Nozaru vadība un politikas plānošana” Veselības ministrijai, lai nodrošinātu Finanšu un saimniecisko resursu vadības sistēmas “Horizon” uzturēšanu, vienotās MicroStrategy sistēmas un BI risinājuma gada uzturēšanu un vienotās dokumentu vadības sistēmas “Namejs” uzturēšanu.
· 4. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas palielināšanai atbilstoši šā protokollēmuma 3. punktam.
· 5. Finanšu ministram normatīvajos aktos noteiktajā kārtībā, informējot Saeimu, palielināt Veselības ministrijai likumā “Par valsts budžetu 2023. gadam” noteikto apropriāciju.

